title: Talab etilgan parametrlar
text: |
  Talab etilgan parametrlar Pdf ko'rish
  |
  bet | 149/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikTalab etilgan parametrlar
  Tahlilchi mavjud tizim va uning muammolari haqida maʼlumot
  toʻplar ekan, yechim uchun zarur boʻlgan parametrlar roʻyxati
  ham shakllanib boradi. Bu roʻyxat
  talab etilgan parametrlar
  boʻlib, u tashkilotning tizim bajarishi kerak boʻlgan vazifalarga
  oid xohishi, saqlash talablarining tafsilotlari hamda kerakli
  qurilma va dasturlar haqidagi maʼlumotlarni oʻz ichiga oladi.
  Talab etilgan parametrlar maslahatlashilgandan keyin, tashkilot
  oʻz istaklarini qondirilishi uchun muvaffaqiyatli amalga oshirilishi
  lozim deb hisoblaydigan va tahlilchi bajarish mumkin deya rozilik
  bildirgan ishlar ro‘yxati keltiriladi. Bu kelishuv ikkala tomon
  uchun ham nihoyatda muhim boʻlib, unda ushbu kelishuvdan
  kutilayotgan natijalar aniq koʻrsatilishi kerak. Kelishuv yakuniy
  baholash uchun asos boʻluvchi “qoidalar” ni oʻz ichiga oladi.
  Talab etilgan parametr kelishib olingandan soʻng keyingi
  bosqichga oʻtiladi.
  7.01-SAVOL
  Quyida keltirilgan uchta holatning har birida tahlilchi
  maʼlumot toʻplash uchun qanday samarali usuldan
  foydalanishi mumkinligini sinfda muhokama qiling.
  Shuningdek, usullar nima uchun farq qilishi mumkinligini
  ham koʻrib chiqing.
  a Kichik universal doʻkon kompyuterlashtirilgan
  inventarizatsiya tizimini oʻrnatishni xohlaydi. Shu
  kungacha inventarizatsiya qoʻlda bajarib kelingan.
  Doʻkon egasi – doʻkonda ishlaydigan yagona shaxs.
  b Kiyim-kechak doʻkoni bir qancha vaqtdan
  beri kiyimlarni sotish va chek berish uchun
  kompyuterlashtirilgan tizimdan foydalanadi. Biroq
  inventarizatsiya hali ham qoʻlda amalga oshiriladi.
  Doʻkon egasi mahsulotlarni buyurtma qilish va
  hisobotlarni yuritish bilan shugʻullanadi, lekin
  doʻkonda ishlamaydi. Doʻkon egasiga taʼminotchilar
  bilan ishlash va doʻkondagi inventarizatsiya ishlarida
  yordam kerak. Doʻkonda olti nafar xodim bor.
  c Katta supermarket POS terminallari bilan bir qatorda
  toʻliq kompyuterlashtirilgan inventarizatsiya tizimidan
  foydalanadi. Raqobatchi supermarket ancha zamonaviy
  tizim oʻrnatgani sababli supermarket egasi joriy tizimni
  yangilash kerak degan qarorga keldi. Supermarketning
  turli boʻlimlarida ishlaydigan 100 dan ortiq xodim bor.
  Supermarketda 30 000 dan ortiq mahsulot turi sotiladi.
  Baʼzi xodimlar sotuvchi, boshqalari nazoratchi boʻlib
  ishlaydi. Baʼzilari buxgalteriya boʻlimida, boshqalari
  bo’limlarni boshqarishda faoliyat yuritadi. Chunki bu
  juda katta doʻkon.
  |
  | |